
ΑΠΟΦΑΣΕΙΣ 

Τροποποίηση της απόφασης Τ.3960/776/15.11.90 
«απαλλαγή ορισμένων εμπορευμάτων που εναπο- 
τίθενται με έγκριση της τελωνειακής αρχής, σε 
ιδιωτικές αποθήκες ή χώρους από τα μειωμένα, δι¬ 


καιώματα υπερημερίας». 1 

Παροχή δωρεάν μετοχών του Δημοσίου. 2 


Έγκριση Υπερωριακής εργασίας και εργασίας νυκτε¬ 
ρινών και εξαιρέσιμων ημερών, υπαλλήλων των Πο¬ 
λιτικών Γραφείων Υπουργού, Υφυπουργού, των 
Γραφείων των Γεν. Γραμματέων και των ειδικών 
Γραμματέων του Υπουργείου Εργασίας και Κοινω¬ 


νικών Ασφαλίσεων. 3 

Υπερωριακή απασχόληση υπαλλήλων του Υπουργεί¬ 
ου Εργασίας και Κοιν. Ασφαλίσεων. 4 

Σύσταση ενιαίας επιχείρησης ύδρευσης - αποχέτευσης 
στο Δήμο Ναυπάκτου Ν. Αιτωλοακαρνανίας με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 

ΑΠΟΧΕΤΕΥΣΗΣ ΝΑΥΠΑΚΤΟΥ, Νομού Αιτ/νίας» . 5 

Σύσταση Δημοτικής Επιχείρησης στο Δήμο Ναυπά¬ 
κτου Ν. Αιτωλοακαρνανίας με την επωνυμία «Ανα¬ 
πτυξιακή Ναυπάκτου (ΑΝ.ΝΑ)». 6 


ΑΠΟΦΑΣΕΙ Σ 

Αριθ. Τ.816/25/Α0019 (1) 

Τροποποίηση της απόφασης Τ.3960/776/15.11.90 «απαλ¬ 
λαγή ορισμένων εμπορευμάτων που εναποτίθενται με 
έγκριση της τελωνειακής αρχής, σε ιδιωτικές αποθή¬ 
κες ή χώρους από τα μειωμένα, δικαιώματα υπερημε¬ 
ρίας». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 11 του άρθρου 67 του Ν. 
1165/1918 «Περί Τελωνειακού Κώδικος». 

2. Το από 16.8.99 έγγραφο της Εταιρείας Εμπορίας 
Αγροτικών προϊόντων, με το οποίο ζητά να ρυθμιστεί το 
θέμα των υπερημεριών για τα δημητριακά προϊόντα που 
αποθηκεύονται σε « 51108»του ΟΛΠ. 


3. Την Α.Υ.Ο. Τ.3960/776/Α0019/15.11.90 «Απαλλαγή 
ορισμένων εμπορευμάτων που εναποτίθενται με έγκριση 
της Τελωνειακής Αρχής σε ιδιωτικές αποθήκες ή χώρους 
από τα μειωμένα δικαιώματα υπερημερίας». 

4. Την αριθμ. 1107147/1239/0006Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών (ΦΕΚ 922/Β/7-10-96) «Περί ανάθεσης αρμοδιοτήτων 
Υπουργού Οικονομικών στους Υφυπουργούς». 

5. Το γεγονός ότι από την απόφαση αυτή δεν προκαλεί- 
ται μείωση εσόδων του Κρατικού Προϋπολογισμού, απο¬ 
φασίζουμε: 

Άρθρο 1 

Προστίθεται στην παράγραφο 1 του άρθρου 2 της 
Α.Υ.Ο. Τ3960/776/Α0019/15.11.90 δεύτερο εδάφιο ως 
εξής: 

«Ειδικότερα όσον αφορά τα εμπορεύματα του Κεφα¬ 
λαίου 10 του Ολοκληρωμένου Τελωνειακού Δασμολογίου 
που εναποτίθενται σε σιταποθήκες (5ΙΕ08)του ΟΛΠηπα- 
ραπάνω προθεσμία είναι είκοσι (20) ημέρες». 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2000 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. 2/8484/0025 (2) 

Παροχή δωρεάν μετοχών του Δημοσίου. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου ενδέκατου του Ν. 
2593/20.3.98 «Αναδιοργάνωση της Δημόσιας Επιχείρη¬ 
σης Πετρελαίου (ΔΕΠ Α.Ε.) και των θυγατρικών της εται¬ 
ρειών, καταστατικό αυτής και άλλες διατάξεις». 

2. Την αριθμ. 1107147/1239/0006Α/4.10.96 (Β' 922/96) 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

3. Την από 8.12.99 απόφαση της Δ.Ε.Α., αποφασίζουμε: 

Στον κάθε μέτοχο που θα αποκτήσει μετοχές της ε ται- 
ρείας «ΕΛΛΗΝΙΚΑ ΠΕΤΡΕΛΑΙΑ Α.Ε.» κατά τη δημόσια εγ¬ 
γραφή που θα λάβει χώρα στην Ελλάδα και θα εξακολου¬ 
θήσει να τις κατέχει τουλάχιστον επί έξι (6) μήνες από την 
ημερομηνία καταχώρησης της μεταβίβασης των πωλου¬ 
μένων μετοχών στο Κεντρικό Αποθετήριο Αξιών, θα δοθεί 
μία (1) δωρεάν μετοχή ανά δέκα (10) κατεχόμενες κατά τα 
ανωτέρω μετοχές, κυριότητας του Ελληνικού Δημοσίου 
και μέχρι εκατό (100) συνολικά δωρεάν μετοχές ανά μέ¬ 
τοχο. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 2 Φεβρουάριου 2000 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2/6518/0022 (3) 

Έγκριση Υπερωριακής εργασίας και εργασίας νυκτερι¬ 
νών και εξαιρέσιμων ημερών, υπαλλήλων των Πολιτι¬ 
κών Γραφείων Υπουργού, Υφυπουργού, των Γραφεί¬ 
ων των Γ εν. Γ ραμματέων και των ειδικών Γ ραμματέ- 
ων του Υπουργείου Εργασίας και Κοινωνικών 
Ασφαλίσεων. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΟΝΟΜΙΚΗΣ 
ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ ΚΑΙ 
Ο ΓΕΝΙΚΟΣ ΓΡΑΜΜΑΤΕΑΣ ΥΠΟΥΡΓΕΙΟΥ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» και ιδιαίτερατηςπαρ. 6του άρθρου 30 και 
τηςπαρ. 2περ.Ατου άρθρου 33 (ΦΕΚΑ77137). 

2. Την αριθμ. 377/4.10.95 «Συμπλήρωση και τροποποίη¬ 
ση της αριθμ. 88/2.8.85 ΠΥΣ Οργάνωση και λειτουργία 
Πολιτικών Γ ραφείων μελών της Κυβέρνησης και Υφυ¬ 
πουργών» (ΦΕΚΑ738/14.3.97). 

3. Τις διατάξεις του άρθρου 18 του Ν.2470/97 «Ανα¬ 
διάρθρωση μισθολογίου προσωπικού Δημόσιας Διοίκη¬ 
σης και άλλες συναφείς διατάξεις». 

4. Τις διατάξεις του άρθρου 15 του Ν .2592/98 «Αναπρο¬ 
σαρμογή συντάξεων, συνταξιούχων του Δημοσίου κ.λπ.» 
(ΦΕΚ57/Α/18.3.98). 

5. Την με αριθμ. εγκ. 2022941/2297/0022/7.4.98 του 
Γ.Λ.Κ. 

6. Την με αριθ. 2/88487/0022/7.12.99 «Παροχή οδηγιών 
για την υλοποίηση μισθολογικής πολιτικής έτους 2000». 

7. Την αριθμ. 2/80345/0004/8.11.99 κοινή απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91». 

8. Τις διατάξεις του Π.Δ.368/89 «περί οργανισμού του 
Υπουργείου Εργασίας και Κοιν. Ασφαλίσεων», όπως τρο¬ 
ποποιήθηκε και συμπληρώθηκε με το Π.Δ. 436/91 και 
293/92. 

9. Το γεγονός ότι από την Πράξη αυτή προκαλείται δα¬ 
πάνη σε βάρος του Κρατικού Προϋπολογισμού και στον 
ΚΑΕ 0511 δρχ. 37.000.000 περίπου και στον ΚΑΕ 0512 
δρχ. 50.000.000 περίπου για το τρέχον έτος 2000 έχουν 
εγκριθεί στον προϋπολογισμό του Υπ. Εργασίας & Κοι¬ 


νών. Ασφαλίσεων στον φορέα 33/110 ποσά ύψους 
75.000.000 δρχ. και 50.000.000 δρχ. αντίστοιχα στους 
παρακάτω Κ.Α.Ε. και στον φορέα 33/120 προκαλείται δα¬ 
πάνη στον ΚΑΕ 0511 1.300.000 και 1.900.000 στο 0512 για 
το τρέχον έτος 2000 έχουν εγκριθεί στον προϋπολογισμό 
μας φορέας 120 ποσά ύψους 200.000.000 στο 0511 και 
στο 0512 360.000.000. 

10.-Τις υπηρεσιακές ανάγκες των Γ ραφείων Υπουργού. 
Υφυπουργού Γεν. Γραμματέων και Ειδικών Γραμματέων 
του Υπουργείου Εργασίας και Κοινωνικών Ασφαλίσεων, 
αποφασίζουμε: 

Εγκρίνουμε την υπερωριακή απασχόληση, νυκτερινή 
εργασία και εργασία εξαιρέσιμων ημερών από 1/1- 
31/12/2000 των υπαλλήλων των γραφείων του Υπουρ¬ 
γού Εργασίας & Κοιν. Ασφαλίσεων, του Υφυπουργού 
Εργασίας, του Γ εν. Γ ραμματέα και της Γ εν. Γ ραμματέα 
της Γ εν. Γ ραμματείας Διαχείρισης Κοινοτικών και Άλ¬ 
λων Πόρων και γραφείο Ειδικής Γραμματέας του 
Υπουργείου Εργασίας & Κοινωνικών Ασφαλίσεων ως 
εξής: 

1. Γ ραφείο Υπουργού Εργασίας και Κοιν. Ασφαλίσεων. 
Για 30 υπαλλήλους 2700 ώρες κατά μήνα και μέχρι 90 
ώρες για κάθε υπάλληλο ήτοι 40 ώρες ημερήσιες, 30 
ώρες νυκτερινές και 20 ώρες εξαιρέσιμων ημερών. 

2. Γραφείο Υφυπουργού Εργασίας και Κοιν. Ασφαλί¬ 
σεων. Για 15 υπαλλήλους 1200 ώρες κατά μήνα και μέ¬ 
χρι 90 ώρες για κάθε υπάλληλο ήτοι 40 ώρες ημερή¬ 
σιες, 30 ώρες νυκτερινές και 20 ώρες εξαιρέσιμων ημε¬ 
ρών. 

3. Γ ραφείο Γεν. Γ ραμματέα. Για 5 υπαλλήλους 350 ώρες 
κατά μήνα και μέχρι 90 ώρες για τον κάθε υπάλληλο ήτοι 
40 ώρες ημερήσιες. 30 ώρες νυκτερινές και 20 ώρες εξαι¬ 
ρέσιμων ημερών. 

4. Γ ραφείο Γεν. Γ ραμματέα της Γ εν. Γ ραμματείας Δια¬ 
χείρισης Κοιν. και Άλλων Πόρων. Για 7 υπαλλήλους 550 
ώρες κατά μήνα και μέχρι 90 ώρες για κάθε υπάλληλο ήτοι 
40 ώρες ημερήσιες, 30 ώρες νυκτερινές και 20 ώρες εξαι¬ 
ρέσιμων ημερών. 

5. Για 8 οδηγούς, του Υπουργού και Υφυπουργού Ερ¬ 
γασίας και των Γεν. Γ ραμματέων, του Υπουργείου Εργα¬ 
σίας και Κοιν. Ασφαλίσεων 720 ώρες κατά μήνα και μέχρι 
90 ώρες για κάθε οδηγό ήτοι 40 ώρες ημερήσιες. 30 ώρες 
νυκτερινές και 20 ώρες εξαιρέσιμων ημερών. 

6. Γραφείο Ειδικής Γραμματέας (ΣΕΠΕ). Για 2 υπαλλή¬ 
λους 180 ώρες κατά μήνα και μέχρι 90 ώρες για κάθε 
υπάλληλο, ήτοι 40 ώρες ημερήσιες. 30 ώρες νυκτερινές 
και 20 ώρες εξαιρέσιμων ημερών. 

7. Η δαπάνη θα βαρύνει τις πιστώσεις των ΚΑΕ 0511 και 
0512 με τα ποσά των 37.000.000 δρχ. και 50.000.000 δρχ. 
αντίστοιχα του φορέα 33/110 και των ΚΑΕ 0511 και 0512 
μετά ποσά των 1.300.000 και 1.900.000 δρχ. αντίστοιχα 
του φορέα 33/120. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας & 
Υπουργείου Οικονομικών Κοινωνικών Ασφαλίσεων 
ΙΩΑΝ. ΚΟΥΣΟΥΛΑΚΟΣ ΒΑΣ. Μ Π ΡΑΚΑΤΣΟΥΛΑΣ 

Αριθ. 2/8368/0022 (4) 

Υπερωριακή απασχόληση υπαλλήλων του Υπουργείου 
Εργασίας και Κοιν. Ασφαλίσεων. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΟΝΟΜΙΚΗΣ 
ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ ΚΑΙ 
Ο ΓΕΝΙΚΟΣ ΓΡΑΜΜΑΤΕΑΣ ΥΠΟΥΡΓΕΙΟΥ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» και ιδιαίτερατης παρ. 6του άρθρου 30 και 
τηςπαρ.2περ.Ατου άρθρου 33 (ΦΕΚΑ7137). 

2. Τις διατάξεις του άρθρου 18 του Ν. 2470/97 «ανα¬ 
διάρθρωση μισθολογίου προσωπικού Δημόσιας Διοίκη¬ 
σης και άλλες συναφείς διατάξεις». 

3. Τις διατάξεις του άρθρου 15 του Ν.2592/98 «Αναπρο¬ 
σαρμογή συντάξεων, συνταξιούχων του Δημοσίου κ.λπ. 
(ΦΕΚ57/Α/18.3.98). 

4. Την με αριθμ. εγκ. 2022941/2297/0022/7.4.98 του 
Γ.Λ.Κ. 

5. Την με αριθ. 2/88487/0022/7.12.99 «Παροχή οδηγιών 
για την υλοποίηση μισθολογικής πολιτικής έτους 2000». 

6. Την με αριθμ.εγκ. 2/8803/0022/8.2.99. 

7. Τις διατάξεις του Π.Δ. 368/89 «περί οργανισμού του 
Υπουργείου Εργασίας και Κοιν.Ασφαλίσεων» όπως τρο¬ 
ποποιήθηκε και συμπληρώθηκε με το Π.Δ. 436/91 και 
293/92. 

8. Την αριθμ. 2/80345/0004/8.11.99 κοινή απόφαση Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91. 

9. Το γεγονός ότι από την Πράξη αυτή προκαλείται δα¬ 
πάνη σε βάρος του Κρατικού Προϋπολογισμού και στον 
ΚΑΕ 0511 και ΚΑΕ 0512 δρχ. 27.500.000 περίπου του φο¬ 
ρέα 110 του προϋπολογισμού του Υπ. Εργασίας και Κοι¬ 
νών. Ασφαλίσεων έτους 2000 στον οποίο έχει εγκριθεί πί¬ 
στωση ύψους 75.000.000 δρχ. και 40.000.000 δρχ. αντί¬ 
στοιχα. 

10. Την ανάγκη υπερωριακής απασχόλησης των υπαλ- 
λήλωντου Υπουργείου Εργασίας και Κοινωνικών Ασφαλί¬ 
σεων για α) την παρακολούθηση, συντονισμό και έλεγχο 
εφαρμογής των διατάξεων όπως αυτές προέκυψαν από 
τις εξελίξεις στις εργασιακές σχέσεις (ελαστικό ωράριο, 
πολιτικές απασχόλησης, νομιμοποίηση αλλοδαπών 
κ.λπ.), β) την αξιολόγηση (έλεγχοςπληρότητας) των υπο- 
βαλλομένων από τα κέντρα Επαγγελματικής Κατάρτισης 
προτάσεων και την εν συνεχεία διενέργεια ελέγχων πα¬ 
ρακολούθησης των υλοποιούμενων ενεργειών όπως και 
τη διενέργεια διαχειριστικών ελέγχων στους φορείς υλο¬ 
ποίησης, γ) την καταβολή στους φορείς του 25% της Εθνι¬ 
κής Συμμετοχής από το Π.Δ. Ε. στα υλοποιούμενα από το 
Ε.Κ.Τ. προγράμματα (ορισμός υπολόγων για κάθε έργο) 
και τον έλεγχο παρακολούθησης και διαχείρισης των χρη¬ 
ματοδοτούμενων προγραμμάτων δ) την εκπόνηση μελε¬ 
τών και ερευνών σε συνεργασία με τον Ευρωπαϊκό Οργα¬ 
νισμό σε θέματα Υγιεινής και Ασφάλειας των εργαζομέ¬ 
νων, εναρμόνιση της νομοθεσίας με τις κοινοτικές 
οδηγίες, ενημέρωση και ευαισθητοποίηση στα θέματα 
επαγγελματικής ασφάλειας και υγείας, γνωμοδότηση επί 
των φακέλων επικινδυνότητας για ατυχήματα μεγάλης 
έκτασης, ανάληψη δράσεων στα πλαίσια ανάπτυξης των 
προγραμμάτων πληροφόρησης του Ευρωπαϊκού Οργανι¬ 
σμού για την Ασφάλεια και την Υγεία κ.λπ., ε) την εφαρ¬ 
μογή του νέου συστήματος μισθοδοσίας των υπαλλήλων 


μέσω τραπεζών, στ) την ανάγκη φύλαξης του κτιρίου της 
Κ.Υ. του Υπουργείου Εργασίας και Κοινωνικών Ασφαλίσε¬ 
ων, λόγω έλλειψης φυλάκων και νυκτοφυλάκων, αποφα¬ 
σίζουμε: 

Εγκρίνουμε την υπερωριακή απασχόληση, 150 ωρών 
για 140 υπαλλήλους διαφόρων κλάδων που υπηρετούν 
στο Υπουργείο Εργασίας και Κοινών.Ασφαλίσεων για 
τους λόγους που αναφέρονται στο προοίμιο της παρ. 10 
της απόφασης γιατοΑ'εξάμηνο του έτους 2000 (1.1.2000 
- 30.6.2000), καθώς και την υπερωριακή εργασία εξαιρέ¬ 
σιμων ημερών και νυκτερινών ωρών 2 φυλάκων από 16 
ώρες ημερήσιες, 16 ώρες νυκτερινές και 12 ώρες εξαιρέ¬ 
σιμων ημερών κατά μήνα ο καθένας για το Α' εξάμηνο. Ο 
ανωτέρω αριθμός των υπαλλήλων μπορεί να αυξηθεί ή να 
μειωθεί με αντίστοιχη μείωση ή αύξηση του αριθμού των 
ωρών ανά υπάλληλο χωρίς όμως ο συνολικός αριθμός 
των ωρών να υπερβείτις 21000 ώρες. 

Η ωριαία αποζημίωση υπολογίζεται σύμφωνα με την 
αριθ. 2/88487/0022/7.12.99 Εγκύκλιο του Γενικού Λογι¬ 
στηρίου του Κράτους. 

Η υπερωριακή εργασία θα παρέχεται κατά τις ώρες από 
15.00 μέχρι 20.00, η δε νυκτερινή από 22.00 μέχρι 24.00 
και κατά τις εξαιρέσιμες ημέρες από 7.30 μέχρι 12.30. 

Υπεύθυνος για την παρακολούθηση ορίζεται ο υπάλλη¬ 
λος Κωνσταντίνος Μάγγας (Δ/ντής στηνΔ/νση Οικονομι¬ 
κού). 

Η προκαλούμενη δαπάνη θα βαρύνει την πίστωση του 
ΚΑΕ 0511 και του ΚΑΕ 0512 του φορέα 110 του προϋπο¬ 
λογισμού μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας & 
Υπουργείου Οικονομικών Κοινωνικών Ασφαλίσεων 

ΙΩΑΝ. ΚΟΥΣΟΥΛΑΚΟΣ ΒΑΣ. ΜΠΡΑΚΑΤΣΟΥΛΑΣ 

-♦- 

Αριθ. 2038 (5) 

Σύσταση ενιαίας επιχείρησης ύδρευσης - αποχέτευσης 
στο Δήμο Ναυπάκτου Ν. Αιτωλοακαρνανίας με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 
ΑΠΟΧΕΤΕΥΣΗΣ ΝΑΥΠΑΚΤΟΥ, Νομού Αιτ/νίας» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3του Ν. 1069/1980 
«Περί κινήτρων δια την ίδρυση επιχειρήσεων υδρεύσεως 
καιαποχετεύσεως (ΦΕΚΑ 191/1980) 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚΑ 113/1995) 

3. Τις διατάξεις του άρθρου 1 παρ.1 του Ν. 2647/98 
(ΦΕΚΑ 237/98). 

4. Την αριθ. 196/1999 απόφαση του Δημοτικού Συμβου¬ 
λίου Ναυπάκτου περί σύστασης ενιαίας επιχείρησης 
Ύδρευσης- Αποχέτευσης 

5. Την σχετική οικονομοτεχνική μελέτη της εν λόγω 
Δημοτικής Επιχείρησης καθώς και την από 19-1-2000 
έκθεση αξιολόγησης αυτής που συνέταξε η αρμόδια 
Υπηρεσία της Περιφέρειας Δυτικής Ελλάδας και από 

την οποία προκύπτει ότι αυτή είναι βιώσιμη και κρίνεται 
σκόπιμη. 

6. Την αριθ. 1204/24-2-1999 απόφαση του Γενικού 
Γραμματέα Περιφέρειας Δυτικής Ελλάδας περί εξουσιο¬ 
δότησης υπογραφής στον Γ ενικό Δ/ντη, αποφασίζουμε: 

Α. Εγκρίνεταιη αριθ. 196/1999 απόφαση του Δημοτικού 
Συμβουλίου Ναυπάκτου Νομού Αιτ/νίας η οποία αφορά τη 
σύσταση στον ομώνυμο Δήμο Ενιαίας Επιχείρησης 
Ύδρευσης - αποχέτευσης που έχει ως εξής: 

1. Συνιστά στο Δήμο Ναυπάκτου Δημοτική Επιχείρηση 
Ύδρευσης και Αποχέτευσης με την επωνυμία «Δημοτική 
Επιχείρηση Ύδρευσης και Αποχέτευσης Ναυπάκτου 
(Δ.Ε.Υ.Α.Ν)» 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου κοινωφελούς χα¬ 
ρακτήρα και διέπεται ως προς τη διοίκηση , οργάνωση, 
εκτέλεση, λειτουργία και συντήρηση των έργων αρμοδιό¬ 
τητας της ως και τις πηγές χρηματοδοτήσεωςτης από για 
διατάξεις του Ν. 1069/1980 «περί κινήτρων δια την ίδρυ¬ 
ση επιχειρήσεων ύδρευσης και αποχέτευσης». Κατά τα 
λοιπά εφαρμόζονται οι διατάξεις του Π.Δ 410/1995 
(Δ.Κ.Κ) και οι κανόνες της ιδιωτικής οικονομίας (άρθρο 1 
παρ. 1 Ν. 1069/1980). 

3. Έδρα της Επιχειρήσεως είναι η Ναύπακτος. 

4. Περιοχή αρμοδιότητας της Επιχειρήσεως είναι η δι¬ 
οικητική περιφέρεια του Δήμου Ναυπάκτου όπως έχει 
διαμορφωθεί σήμερα. 

5. Η σύσταση της Επιχειρήσεως δικαιολογείται διότι: 

α) Με τη σύσταση αυτής κατά τις διατάξεις του Ν. 

1069/1980 και η οποία θα έχει διοικητική και οικονομική 
αυτοτέλεια και ευελιξία, αντιμετωπίζεται ριζικά, μεθοδικά 
και μακροχρόνια το όλο κύκλωμα ύδρευσης και αποχέ¬ 
τευσης του Δήμου Ναυπάκτου, με την εκτέλεση και λει¬ 
τουργία των συναφών έργων ύδρευσης και αποχέτευσης 
και 

β) Εξασφαλίζεται η χρηματοδότηση των έργων αυτών 
από το πρόγραμμα Δημόσιων Επενδύσεων, τα κοινοτικά 
προγράμματα, από δανειοδότηση και από ίδιους πόρους 
που προβλέπονται υπέρ της Επιχείρησης από το Ν. 
1069/1980. 

6. Ο τρόπος εκμετάλλευσης των έργων και υπηρεσιών: 
Η εκμετάλλευση των έργων και υπηρεσιών της επιχείρη¬ 
σης ενεργείται σύμφωνα με τις διατάξεις του Ν. 
1069/1980. 

7. Περιουσία της επιχειρήσεως: 

Στην περιουσία της επιχείρησης ανήκουν τα επί της βά¬ 
σης των εγκεκριμένων ή εγκριθησομμένων μελετών εκτε- 
λεσθέντα ή εκτελεσθησόμενα έργα ύδρευσης και αποχέ¬ 
τευσης της περιοχής αρμοδιότητας της επιχείρησης, 
όλοι οι υπάρχοντες υπόνομοι και εγκαταστάσεις ύδρευ¬ 
σης και αποχέτευσης ακαθάρτων και όμβριων υδάτων, 
όλοι οι εκβάλλοντες αμέσως ή εμμέσως στο δίκτυο υπό¬ 
νομοι ή ανοιχτοί αγωγοί, ως επίσης και οι μονάδες επε¬ 
ξεργασίας πόσιμου ύδατος και υγρών αποβλήτων. 

8. Έσοδα της επιχείρησης είναι αυτά τα οποία θεσπίζο¬ 
νται από τις διατάξεις του ν. 1069/80, άρθρα 10 έως και 16 
και 27 και 28 , ήτοι: 

α) το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης , για μια δεκα¬ 
ετία από της 1ης Ιανουάριου του επομένου της συστάσε- 
ως της επιχείρησης έτους, υπολογιζόμενο σε ποσοστό 
80% επί της αξίας του καταναλισκομένου ύδατος (άρθρο 
11 Ν. 1069/1980). 


β) το ειδικό τέλος 3% επί του ακαθαρίστου εισοδήματος 
από οικοδομές που βρίσκονται στην περιφέρεια του δή¬ 
μου , καταβαλλόμενο για μια δεκαετία από της ενάρξεως 
του επομένου από της συστάσεως της επιχειρήσεως 
έτους (άρθρο 12 Ν. 1069/1980). 

γ) Δωρεάν επιχορήγηση από το πρόγραμμα Δημοσίων 
Επενδύσεων κατά ποσοστό μέχρι 35% επί των δαπανών 
μελετών και κατασκευών των πάσης φύσεως έργων 
ύδρευσης και αποχέτευσης αρμοδιότητας της επιχείρη¬ 
σης (άρθρο 13 Ν. 1069/80). 

δ) Το τέλος συνδέσεως μετά του δικτύου αποχέτευσης 
(άρθρο 10 παρ. 1 εδαφ.γ'Ν. 1069/80). 

ε) Η δαπάνη διακλάδωσης και σύνδεσης προς τον αγω¬ 
γό ύδρευσης και αποχέτευσης (άρθρο 10 παρ. 1 εδαφ. δ' 
και άρθρο 15 Ν. 1069/80). 

στ) Τοτέλος σύνδεσης μετά του δικτύου ύδρευσης (άρ¬ 
θρο 10 παρ. 1. Εδαφ. ε' Ν. 1069/80). 

ζ) Το τέλος χρήσεως υπονόμων (άρθρο 10 παρ. 1. 
Εδαφ.στ'Ν. 1069/80). 

η) Η αξία καταναλισκομένου ύδατος (άρθρο 10 παρ. 1. 
Εδαφ. ζ' Ν. 1069/80). 

θ) Η εγγύηση χρήσεως υδρομετρητού (άρθρο 10 παρ. 
Ι.Εδαφ.η'Ν. 1069/80). 

ι) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1. Εδαφ. ο' Ν. 
1069/80). 

ια) Οι συνεισφορές τρίτων δια την εκτέλεση κατά προ¬ 
τεραιότητα έργων (άρθρο ΙΟπαρ. 1. Εδαφ.ι'Ν. 1069/80). 

ιβ) Οι πρόσοδοι από την περιουσία ή το τίμημα από την 
εκποίηση αυτή (άρθρο ΙΟπαρ. 1. Εδαφ.ια'Ν. 1069/80). 

ιγ) Δάνεια κληρονομιές δωρεές και λοιπές επιχορηγή¬ 
σεις (άρθρο ΙΟπαρ. 1. Εδαφ.ιβ'Ν. 1069/80). 

ιδ) Έσοδα εισπραττόμενα από της εφαρμογής των δια¬ 
τάξεων των άρθρων 27 και 28 Ν. 1069/80, ως και κάθε άλ¬ 
λη νόμιμη πρόσοδος. 

9. Η Επιχείρηση διοικείται από το Διοικητικό Συμβού¬ 
λιο που αποτελείται από επτά μέλη τα οποία ορίζονται 
μαζί με τους αναπληρωτές από το Δημοτικό Συμβούλιο. 
Από τα μέλη αυτά τέσσερις είναι αιρετοί εκπρόσωποι 
του δήμου (εκ των οποίων οι τρεις (3) είναι της πλειο- 
ψηφίας και ένας (1) της μειοψηφίας), ένας είναι εκπρό¬ 
σωπος των εργαζομένων στην επιχείρηση αν αυτή απα¬ 
σχολεί περισσότερους από είκοσι εργαζόμενους , ένας 
είναι εκπρόσωπος του Εργατικού Κέντρου Ναυπάκτου 
που υποδεικνύεται με απόφαση του Συλλογικού του 
Οργάνου και ένας δημότης ή κάτοικος του δήμου που 
έχει πείρα ή γνώσεις σχετικές με το αντικείμενο της επι¬ 
χείρησης. 

Το Δημοτικό Συμβούλιο ορίζει από τα μέλη του διοικητι¬ 
κού συμβουλίου τον πρόεδρο και τον αντιπρόεδρο του , 
(ο οποίος αντιπρόεδρος αναπληρώνει τον πρόεδρο σε 
περίπτωση απουσίας ή κωλύματος αυτού (άρθρα 3 και 5 
παρ. 4 Ν. 1069/80). Η θητεία του διοικητικού συμβουλίου 
ακολουθεί την θητεία του δημοτικού συμβουλίου και λή¬ 
γει με την εγκατάσταση νέων μελών. 

10.0 Πρόεδρος του Διοικητικού συμβουλίου εκπροσω¬ 
πεί την επιχείρηση δικαστικών και εξωδίκως σε όλες τις 
σχέσεις της και σε περίπτωση απουσίας ή κωλύματος αυ¬ 
τού , ο αντιπρόεδρος (άρθρο 3 παρ. 1 Ν. 1069/80 και 206 
και 207του Ν. 1065/1980). 

11. Κάλυψη δαπάνης. Από τις διατάξεις της απόφασης 
αυτής προκαλείται δαπάνη σε βάρος του προϋπολογι- 

σμού του δήμου Ναυπάκτου το ύψος της οποίας δεν μπο¬ 
ρεί να προσδιοριστεί. 

Β. Η απόφαση αυτή να δημοσιευτεί στην Εφημερίδατης 
Κυβερνήσεως. 

Μεσολόγγι, 2 Φεβρουάριου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 2037 (6) 

Σύσταση Δημοτικής Επιχείρησης στο Δήμο Ναυπάκτου 
Ν. Αιτωλοακαρνανίας με την επωνυμία «Αναπτυξιακή- 
Ναυπάκτου (ΑΝ.ΝΑ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, 291 και 304 
του Π.Δ/τος 410/95 

2. Τις διατάξεις του άρθρου 11 παραγρ. 22,23 και 24 του 
Ν.2503/97 

3. Την αριθ. 195/1999 απόφαση του Δημοτικού Συμβου¬ 
λίου Ναυπάκτου περί Σύστασης Δημοτικής Επιχείρησης 
«Αναπτυξιακή Ναυπάκτου (ΑΝ.ΝΑ)» 

4. Την σχετική οικονομοτεχνική μελέτη της εν λόγω Δη¬ 
μοτικής Επιχείρησης, ως επίσης και την από 14-1-2000 έκ¬ 
θεση αξιολόγησης αυτής από την αρμόδια Δ/νση της Πε¬ 
ριφέρειας Δυτικής Ελλάδας από την οποία προκύπτει ότι 
αυτή είναι σκόπιμη και οικονομικά βιώσιμη. 

5. Την αρ (ΟΙΚ) 241ΓΓ/18-8-98 απόφαση του Γενικού 
Γ ραμματέα Περιφέρειας Δυτικής Ελλάδας περί «μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής αποφάσεων», αποφασίζουμε: 

Εγκρίνεται η αριθ. 195/1999 απόφαση του Δημοτικού 
Συμβουλίου Ναυπάκτου Ν. Αιτ/νίας η οποία αφορά την 
σύσταση στον Δήμο Ναυπάκτου Δημοτικής Επιχείρησης 
που έχει ως εξής: 

1. Συνιστά στην Πόλη της Ναυπάκτου του Νομού Αιτω¬ 
λοακαρνανίας Επιχείρηση με την επωνυμία Αμιγής Δημο¬ 
τική Επιχείρηση «ΑΝΑΠΤΥΞΙΑΚΗ ΝΑΥΠΑΚΤΟΥ» με τον 
διακριτικό τίτλο «ΑΝ.ΝΑ», ως ίδιο νομικό πρόσωπο ιδιωτι¬ 
κού δικαίου που διέπεται από τις διατάξεις του ΠΔ 410/95 
(ΔΚΚ) και ειδικότερα των άρθρων 277, 278, όπως τροπο¬ 
ποιήθηκε με τον Ν. 2503/97 ΦΕΚ 107/Α/30.05.97 (άρθρο 
11, παρ. 23) των άρθρων 279,280 και 281 όπως αυτό τρο¬ 
ποποιήθηκε με τον ίδιο νόμο 2503/97 (άρθρο 11 παρ. 24) 
των άρθρων 282 - 284 και την 25027/1984 απόφαση του 
Υπουργού Εσωτερικών. 

2. Έδρα της Επιχείρησης είναι η πόλη της Ναυπάκτου 
του Νομού Αιτωλοακαρνανίας 

3. Διοίκηση της Επιχείρησης: Η Επιχείρηση θα διοικείται 
από δμελές Διοικητικό Συμβούλιο που θα οριστεί από το 
Δημοτικό Συμβούλιο (άρθρο 278 παρ. 1 του ΠΔ 410/95 και 
Ν. 2503/97, άρθρο 11 παρ. 23) μαζί με αναπληρωτές. Στο 
Διοικητικό Συμβούλιο θα συμμετέχουν: 

• 2 (δύο) Δημοτικοί Σύμβουλοι έκτων οποίων ο ένας θα 
προέρχεται από την μειοψηφία. 

• 1 (ένας) εκπρόσωπος Κοινωνικού Φορέα 

• 2 (δύο) δημότες ή κάτοικοι του Δήμου Ναυπάκτου 
που θα έχουν πείρα ή γνώσεις σχετικές με το αντικείμενο 
της επιχείρησης. 


• Ένας (1) εκπρόσωπος των εργαζομένων στην Επιχεί¬ 
ρηση όταν ο αριθμός των απασχολουμένων είναι μεγαλύ¬ 
τερος των 20 ατόμων (χωρίς αλλαγή της συστατικής πρά¬ 
ξης), οπότε θα αντικατασταθεί το ένα λαϊκό μέλος. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της Επιχείρησης διέπονται από τις σχε¬ 
τικές με τις δημοτικές επιχειρήσεις διατάξεις του 
Π.Δ.410/95 (ΔΚΚ). 

4. Σκοπός της Επιχείρησης είναι: 

4.1. Η ανάληψη δραστηριοτήτων που έχουν σχέση με 
την πολιτιστική ανάπτυξη και συγκεκριμένα: 

• Η ουσιαστική και ολοκληρωμένη πολιτιστική ανάπτυ¬ 
ξη της πόλης και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμετο¬ 
χή των πολιτών στην πολιτιστική ζωή της πόλης. 

• Η δημιουργία της απαραίτητης πολιτιστικής υποδο¬ 

μής 

• Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του Κινηματο¬ 
γράφου, του Θεάτρου και των άλλων οπτικοακουστικών 
μέσων, καθώς και των εικαστικών τεχνών. 

• Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκώνπου θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

• Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

• Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και την δημιουρ¬ 
γική αξιοποίηση του ελεύθερου χρόνου των κατοίκωντης 
πόλης και ιδιαίτερα των νέων. 

• Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
πόλης και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διεύρυνση 
του πεδίου των πρωτοβουλιών και των παρεμβάσεών 
τους. 

• Η συνεργασία με την εκπαιδευτική κοινότητα της πό¬ 
λης και της ευρύτερης περιοχής για την από κοινού προ¬ 
ώθηση και υλοποίηση, πολιτιστικών , πνευματικών, παι¬ 
δαγωγικών, εκπαιδευτικών και επιμορφωτικών δραστη¬ 
ριοτήτων μέσα και έξω από τα σχολεία και η εξασφάλιση 
της ουσιαστικής συμμετοχής των μαθητικών κοινοτήτων 
και της νεολαίας γενικότερα στις δραστηριότητες της 
Επιχείρησης 

• Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητα της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 

ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κλπ) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, προβολές, εκθέ¬ 
σεις, συναυλίες, φεστιβάλ κλπ). 

4.2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των σημα¬ 
ντικών αυτών γεγονότων για την πόλη, της ευελιξίας και 
της συμμετοχής της Τοπικής Αυτοδιοίκησης. 

4.3. Η υλοποίηση εκπαιδευτικών και επιμορφωτικών 
προγραμμάτων 

Η υλοποίηση εκπαιδευτικών - επιμορφωτικών προγραμ¬ 
μάτων Ε.Ε ή άλλων Δημοσίων Φορέων. 

4.4. Η περιβαλλοντική ευαισθητοποίηση και η Διαχείρι¬ 
ση του Περιβάλλοντος 

• Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος, η ευαισθη- 
τοποίηση των δημοτών σε αντίστοιχα θέματα, η προώθη¬ 
ση περιβαλλοντικής επιμόρφωσης, η ενεργός συμμετοχή 
σε σχετικά προγράμματα της Ευρωπαϊκής Ένωσης, η πα¬ 
ροχή υπηρεσιών συμβούλου σε θέματα ρύπανσης, κυ¬ 
κλοφορίας και πρασίνου της πόλης , η ανάπτυξη και προ¬ 
ώθηση συνεργασιών με Πανεπιστημιακούς και Δημόσι¬ 
ους γενικά Οργανισμούς και Επιχειρήσεις Κοινής 
Ωφέλειας. 

• Η αξιοποίηση και διαχείριση του πρασίνου της πόλης 
με την δημιουργία αθλητικών χώρων, χώρων ψυχαγωγίας 
και πολιτιστικών εκδηλώσεων, εμπλουτισμού του πρασί¬ 
νου και δημιουργίας της απαραίτητης υποδομής για την 
περιβαλλοντική ευαισθητοποίηση των κατοίκων της πό¬ 
λης. 

• Η εφαρμογή προγράμματος ανακύκλωσης με διαλο¬ 
γή στην πηγή. 

• Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών την καθαριότητα και την αισθητική της πόλης 
καιτωντουριστικών περιοχών, την συντήρηση του πρασί¬ 
νου και την επέκτασή του. 

• Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών. 

4.5. Η οργάνωση των υπηρεσιών υγείας και κοινωνικής 
πρόνοιας 

Η οργάνωση των υπηρεσιών υγείας και κοινωνικής πρό¬ 
νοιας , η δημιουργία και λειτουργία τμημάτων προληπτι¬ 
κής υγιεινής και παροχής υπηρεσιών πρωτοβάθμιας και 
δευτεροβάθμιας ιατρικής περίθαλψης, η λειτουργία παι¬ 
δικών και Βρεφονηπιακών Σταθμών, κέντρων Δημιουργι¬ 
κής απασχόλησης παιδιών (ΚΔΑΠ) για την εξυπηρέτηση 
των εργαζομένων και μη μητέρων, η φροντίδα, προσχολι- 
κή αγωγή, διαπαιδαγώγηση, ψυχαγωγία και απασχόληση 
βρεφών και νηπίων και παιδιών γενικά προσχολικής ηλι¬ 
κίας. Ειδικότερα: 

• Η ανάπτυξη μηχανισμού υποστήριξης σε θέματα Κοι¬ 
νωνικής Πολιτικής με στόχο την εξασφάλιση και αξιοποί¬ 
ηση Κοινοτικών χρηματοδοτήσεων του Κοινωνικού Το¬ 
μέα. 


• Η εισαγωγή νέων θεσμών Κοινωνικής προστασίας 
όπως, η υλοποίηση εκπαιδευτικών προγραμμάτων, Κοι¬ 
νωνικών βοηθών για την παροχή υπηρεσιών, η ημερήσια 
δημιουργική απασχόληση παιδιών, η θέσπιση του θεσμού 
των ανάδοχων οικογενειών κ.λπ. 

• Η σύσταση Επιτροπών Κοινωνικής Πολιτικής, οι οποί¬ 
ες θα διασφαλίζουντην αμφίδρομη πληροφόρηση καιτον 
διάλογο με την Επιτροπή Κοινωνικών Υποθέσεων της 
ΚΕΔΚΕ, ώστε οι ανάγκες και οι εμπειρίες του τοπικού επι¬ 
πέδου να αποτελούν τη βάση διαμόρφωσης των συλλογι¬ 
κών θέσεωντης Αυτοδιοίκησης στα ζητήματα Κοινωνικής 
Πολιτικής. 

• Η προστασία και η συμβολή του Δήμου στην διευκό¬ 
λυνση της κοινωνικής ένταξης των μειονεκτούντων ατό¬ 
μων καθώς και των ατόμων με ειδικές ανάγκες. 

• Η συμβολή στην μείωση των κοινωνικών ανισοτήτων 
και των ανισοτήτων των ευκαιριών. 

• Η οργάνωση εκδηλώσεων, προβολών, διαλέξεων, συ¬ 
νεδρίων για σημαντικά κοινωνικά θέματα με σκοπό την 
κοινωνική ανάπτυξη της περιοχής. 

• Η έρευνα και η μελέτη για τον εντοπισμό κοινωνικών 
προβλημάτων της ελληνικής οικογένειας και για τον τρό¬ 
πο αντιμετώπισης τους. 

• Η συστηματική καταγραφή των ατόμων και των ομά¬ 
δων που χρειάζονται βοήθεια. 

• Η οικονομική ενίσχυση, παροδική ή διαρκής, οικογε¬ 
νειών ή μειονεκτούντων ατόμων, που στερούνται στοιχει¬ 
ώδους εισοδήματος και που αντιμετωπίζουν άμεσο κίν¬ 
δυνο επιβίωσης. 

• Η οργάνωση προγραμμάτων ενημέρωσης προληπτι¬ 
κής ιατρικής τόσο στα σχολεία όσο και στους κατοίκους 
της περιοχής. 

• Η ενημέρωση των πολιτών για τον κίνδυνο από την 
εξάρτηση των ναρκωτικών ουσιών και την απειλή της Δη¬ 
μόσιας Υγείας από τις "νέες ασθένειες" (π.χ. ΑΙΩ5). 

• Η προσωρινή παροχή στέγης, διατροφής και ένδυ¬ 
σης. 

• Η ευαισθητοποίηση και κινητοποίηση της κοινωνίας 
για την κατάλληλη υποδοχή και υποστήριξη των ατόμων 
που έχουν ανάγκη. 

• Η κοινωνική αγωγή και μόρφωση με στόχο τα άτομα 
αυτά να ενταχθούν στο ευρύτερο κοινωνικό σύνολο. 

• Η στήριξη των προσπαθειών των φορέων της περιο¬ 
χής, που έχουν σκοπό την απεξάρτηση των ατόμων από 
τα ναρκωτικά. 

• Η συνεργασία άμεσα με τις μονάδες πρωτοβάθμιας 
και δευτεροβάθμιας φροντίδας Υγείας. 

• Η παροχή συμβουλευτικών υπηρεσιών στις οικογέ¬ 
νειες που αντιμετωπίζουν κοινωνικά προβλήματα. 

• Η λειτουργία τμημάτων ψυχολογικής στήριξης, καθ’ 
όλο το 24ωρο από ειδικευμένους επιστήμονες, για γονείς - 
παιδιά και για άτομα που χρειάζονται βοήθεια και αντιμετω¬ 
πίζουν έντονο και οξύ κοινωνικό πρόβλημα (γραμμή 303). 

• Η προσωρινή στέγαση οικογενειών ή μεμονωμένων 
ατόμων, που αντιμετωπίζουν έκτακτο και οξύ πρόβλημα 
στέγασης. 

• Η λειτουργία κατασκηνωτικών κέντρων. 

• Η συνεργασία με τους κοινωνικούς φορείς της περιο¬ 
χής να αντιμετώπιση των οξυμένων κοινωνικών προβλη¬ 
μάτων όπως: 

• τις νέες μορφές φτώχειας 

• την περιθωριοποίηση όλο και ευρύτερων κοινωνικών 
ομάδων 

• την απομόνωση και την εγκληματικότητα 

4.6. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους 
εγκαταστάσεις και εξοπλισμό, η διοίκηση διαχείριση και 
εκμετάλλευσή τους, η συνεργασία με τα αθλητικά σωμα¬ 
τεία και τους λοιπούς φορείς του Αθλητισμού της πόλης, 
η στήριξη των δραστηριοτήτωντους, η οργάνωση καιλει- 
τουργία ερασιτεχνικών αθλητικών τμημάτων, η διοργά¬ 
νωση περιοδικών και ετήσιων ομαδικών ή ατομικών αθλη¬ 
μάτων και αγώνων μαζικών αθλημάτων για την συμμετο¬ 
χή των νέων και γενικότερα των κατοίκων της πόλης σε 
αθλητικές δραστηριότητες και εκδηλώσεις και μέσω αυ¬ 
τών η σημαντική, πολιτιστική, πνευματική και κοινοτική 
ανάπτυξη των κατοίκων της περιοχής του Δήμου. 

4.7. Εκδόσεις - Εκτυπώσεις 

Η έκδοση ενημερωτικών περιοδικών για την συνεχή επι¬ 
κοινωνία με τους κατοίκους της πόλης μέσα από ένα «φι¬ 
λικό» έντυπο και την δημιουργία βήματος για την αμφί- 
δρομη ανάπτυξη των ιδεών του δήμου, των δημοτών και 
των εργαζομένων στο Δήμο. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου της Δημοτικής Επιχείρησης 
και άλλων ΟΤΑτης ευρύτερης περιοχής. 

4.8. Διαφημίσεις 

Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρίες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Επιχείρησης που έχουν σχέση με την Κοινω¬ 
νική και Πολιτιστική Ανάπτυξη, τον Αθλητισμό , το Περι¬ 
βάλλον, την Επιμόρφωση και την Ψυχαγωγία των κατοί¬ 
κων της πόλης. 

4.9. Χώροι στάθμευσης 

Η δημιουργία και λειτουργία χώρων στάθμευσης για 
την εξυπηρέτηση των κατοίκων και επισκεπτών της Πό¬ 
λης, την αποσυμφόρηση των κεντρικών δρόμων, τον πε¬ 
ριορισμό της υπερφόρτισης και της κυκλοφοριακής συμ- 
φόρησηςτου αστικού δικτύου και την εξασφάλιση άνετης 
και ασφαλούς διακίνησης των πεζών. 

4.10. Δημοτική Συγκοινωνία 

Η δρομολόγηση λεωφορείων εντός της πόλης και των 
διαμερισμάτων του Δήμου για τη δωρεάν εξυπηρέτηση 
ατόμων με ειδικές ανάγκες, τρίτης ηλικίας, μαθητών και 
γενικά κατοίκων που δεν εξυπηρετούνται από τις γραμ¬ 
μές των αστικών λεωφορείων καθώς και την μεταφορά 
τους σε χώρους πρασίνου, πάρκων και λοιπούς χώρους 
αναψυχής. 

4.11. Τεχνικός - Κατασκευαστικός τομέας: 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής ή συντήρηση των Σχολικών κτιρίων και γενικά των 
εγκαταστάσεων του Δήμου. Ειδικότερα: 

• Η κατασκευή και συντήρηση έργων υποδομής στην 
περιοχή του Δήμου και η ανάληψη παρόμοιων έργων σε 
άλλους Δήμους. 

• Η κατασκευή τεχνικών έργων κάθε είδους, που ανατί¬ 
θενται στη Δημοτική Επιχείρηση από φυσικά ή νομικά 
πρόσωπα του Ιδιωτικού ή του Δημόσιου τομέα. 

• Η δημιουργία της απαραίτητης κοινωνικής και πολιτι¬ 
στικής υποδομής με την κατασκευή, διαχείριση και εκμε¬ 
τάλλευση, πολιτιστικών κέντρων, χώρων αναψυχής, βρε¬ 
φονηπιακών κέντρων, κέντρων δημιουργικής απασχόλη¬ 
σης παιδιών, κέντρων ευαισθητοποίησης νέων, κέντρων 


ηλικιωμένων, κέντρων αρωγής υγείας και κοινωνικής μέ¬ 
ριμνας. 

4.12. Τουριστική ανάπτυξη 

Η λειτουργία τμήματος για την προβολή των τουριστι¬ 
κών πόρων, της πόλης και της ευρύτερης περιοχής, την 
δημιουργία και εκμετάλλευση αναψυκτηρίων, εστιατο¬ 
ρίων, κέντρων πληροφόρησης τουριστών και λοιπών του¬ 
ριστικών Επιχειρήσεων, τον καθαρισμό και τον έλεγχο 
των ακτών, την αξιοποίηση και εκμετάλλευση τους (ενοι- 
κίασης εξοπλισμού παρταλιών, λειτουργίας Κοντινών 
κλπ). 

4.12. Επιχειρηματικές Δραστηριότητες 

Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου που θα παραχωρηθούν στην Δημοτι¬ 
κή Επιχείρηση, η ανάληψη βιώσιμων λοιπών επιχειρημα¬ 
τικών δραστηριοτήτων και η συμμετοχή σε άλλες επιχει¬ 
ρήσεις και εταιρίες με σκοπό την εξυπηρέτηση των 
κατοίκων της περιοχής του Δήμου. 

• Η δημιουργία και εκμετάλλευση οργανωμένων εμπο¬ 
ρικών δραστηριοτήτων όπως: κυλικεία, αναψυκτήρια, κα¬ 
ταστήματα κ.λπ. 

• Η εμπορία ειδών εξοπλισμού χώρων πολιτιστικών και 
κοινωνικών δραστηριοτήτων. 

4.13. Μονάδα φύλαξης - Ασφάλειας 

Η σύσταση και εκμετάλλευση ειδικής μονάδας φύλαξης 
και ασφάλειας (εθουπίγ) των κατοίκων, των κατοικιών και 
των καταστημάτων του Δήμου Ναυπάκτου. 

4.14. Υποστήριξη Μικρομεσαίων Επιχειρήσεων 

Η δημιουργία της απαραίτητης τεχνικής, τεχνολογικής 
ή άλλου είδους υποδομής για την υποστήριξη και ανά¬ 
πτυξη των δραστηριοτήτων επαγγελματιών και μικρομε- 
σαίων επιχειρήσεων της Ναυπάκτου και η συνεργασία με 
τον ιδιωτικό τομέα για κοινή συμμετοχή σε προγράμματα 
και πρωτοβουλίες της Ε.Ε. 

4.15. Συμμετοχή σε Επιχειρήσεις 

Η δημιουργία θυγατρικών εταιρειών ή η συμμετοχή ή η 
συνεργασία με υφιστάμενες ή η εξαγορά τους με παρεμ¬ 
φερείς σκοπούς 

4. Κεφάλαιο της Επιχείρησης: Το αρχικό κεφάλαιο που 
διαθέτει ο Δήμος Ναυπάκτου στην Επιχείρηση είναι 
60.000.000 δρχ. και θα καταβληθεί σε τρεις ισόποσες δό¬ 
σεις από 20.000.000 ετησίως τα πρώτα 3 χρόνια λειτουρ¬ 
γίας της Επιχείρησης. 

5. Πόροι της Επιχείρησης: 

• Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

• Έσοδα από την οργάνωση πολιτιστικών και ψυχαγω¬ 
γικών εκδηλώσεων 

• Έσοδα από την λειτουργία των εργαστηρίων 

• Έσοδα από την λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στην Δημοτική Επιχείρηση. 

• Έσοδα από την λειτουργία παιδικών και βρεφονηπια¬ 
κών σταθμών και Κέντρων Δημιουργίας Απασχόλησης 
Παιδιών. 

• Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρίες για την προβολή διαφημιστικών μηνυμάτων. 

• Έσοδα από την εκμετάλλευση χώρων στάθμευσης 

• Έσοδα από την λειτουργία αθλητικών χώρων και από 
την λειτουργία ή ενοικίαση των κυλικείων τους 

• Έσοδα από την διαχείριση προγραμμάτων της ΕΕ ή 
άλλων Δημοσίων Φορέων 

• Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα 

• Έσοδα από τουριστικές επιχειρήσεις και λοιπές επι¬ 
χειρηματικές δραστηριότητες της Δημοτικής Επιχείρη¬ 
σης που σε κάθε περίπτωση επιτρέπονται εφ’ όσον δεν 
απαγορεύεται από την κείμενη νομοθεσία την σχετική με 
τις Επιχειρήσεις των ΟΤΑ. 

• Έσοδα από την περιουσία της Επιχείρησης 

• Έσοδα από κληροδοτήματα, εισφορές, δωρεές κλπ 

7. Διάρκεια: Η διάρκεια της επιχείρησης θα είναι ενενή¬ 
ντα εννέα (99) χρόνια από τη δημοσίευση της απόφασης 
αυτής στην εφημερίδα της κυβέρνησης. 

8. Διάλυση της Επιχείρησης: Η Επιχείρηση διαλύεται: 

• Με απόφαση του Δημοτικού Συμβουλίου με την από¬ 
λυτη πλειοψηφίατων μελών του 

• Όταν λήξει χωρίς να παραταθεί 

• Σε περίπτωση πτώχευσης της Επιχείρησης 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 


σεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στο Δήμο. 

9. Κάλυψη Δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Ναυπάκτου ύψους 20.000.000 δρχγιατο 
τρέχον οικονομικό έτος και από 20.000.000 δρχ. για κα¬ 
θένα από τα επόμενα δύο οικονομικά έτη. Για το σκοπό 
αυτό αναμορφώνεται ο προϋπολογισμός του δήμου οικ. 
έτους 1999 και μεταφέρεται ποσό 20.000.000 δρχ. από το 
αποθεματικό κεφάλαιο και τον ΚΑ ΜΕΡΟΣ ΐν/5/511-5.11- 
1 και από τα τακτικά έσοδα του δήμου στο σκέλος των 
εξόδων και τον ΚΑ ΜΕΡΟΣ ΙΜ/2/21/211-9.6 με τίτλο: "Αμι¬ 
γής Δημοτική Επιχείρηση Ανάπτυξης Δήμου Ναυπάκτου 
με την επωνυμία Αναπτυξιακή Ναυπάκτου". 

10. Η απόφαση αυτή να δημοσιευτεί στην Εφημερίδα 
της Κυβερνήσεως. 

Μεσολόγγι, 2 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




